1988L0380 — LV — 09.08.2002 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

▼B

PADOMES DIREKTĪVA

(1988. gada 13. jūnijs),

ar ko groza Direktīvas 66/400/EEK, 66/401/EEK, 66/402/EEK, 66/403/EEK, 69/208/EEK, 70/457/EEK un 70/458/EEK par biešu sēklu, lopbarības augu sēklu, graudaugu sēklu, sēklas kartupeļu, eļļas augu un šķiedraugu sēklu un dārzeņu sēklu tirdzniecību un par lauksaimniecības augu sugu šķirņu kopējo katalogu

(88/380/EEK)

EIROPAS KOPIENU PADOME,

ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,

ņemot vērā Komisijas priekšlikumu ( 1 ),

ņemot vērā Eiropas Parlamenta atzinumu ( 2 ),

tā kā tālāk izklāstīto iemeslu dēļ jāgroza šādas direktīvas par sēklu un pavairošanas materiāla tirdzniecību:

— Padomes 1966. gada 14. jūnija Direktīva 66/400/EEK par biešu sēklu tirdzniecību ( 3 ), kurā jaunākie grozījumi izdarīti ar Direktīvu 88/95/EEK ( 4 ),

— Padomes 1966. gada 14. jūnija Direktīva 66/401/EEK par lopbarības augu sēklu tirdzniecību ( 5 ), kurā jaunākie grozījumi izdarīti ar Direktīvu 87/480/EEK ( 6 ),

— Padomes 1966. gada 14. jūnija Direktīva 66/402/EEK par graudaugu sēklu tirdzniecību ( 7 ), kurā jaunākie grozījumi izdarīti ar Direktīvu 87/120/EEK ( 8 ),

— Padomes 1966. gada 14. jūnija Direktīva 66/403/EEK par sēklas kartupeļu tirdzniecību ( 9 ), kurā jaunākie grozījumi izdarīti ar Direktīvu 87/374/EEK ( 10 ),

— Padomes 1969. gada 30. jūnija Direktīva 69/208/EEK par eļļas augu un šķiedraugu sēklu tirdzniecību ( 11 ), kurā jaunākie grozījumi izdarīti ar Direktīvu 87/480/EEK,

— Padomes 1970. gada 29. septembra Direktīva 70/457/EEK par lauksaimniecības augu sugu šķirņu kopējo katalogu ( 12 ), kurā jaunākie grozījumi izdarīti ar Direktīvu 86/155/EEK ( 13 ),

— Padomes 1970. gada 29. septembra Direktīva 70/458/EEK par dārzeņu sēklu tirdzniecību ( 14 ), kurā jaunākie grozījumi izdarīti ar Direktīvu 87/481/EEK ( 15 );

tā kā, ņemot vērā to pieaugošo nozīmi Kopienā, lāčauza, parastā facēlija, tritikāle, Ķīnas kāposti un rūpnieciskais cigoriņš jāiekļauj šo direktīvu darbības jomā; tā kā šā paša iemesla dēļ dažu papildu graudaugu sugu un saulespuķu hibrīdšķirnes arī jāiekļauj šo direktīvu darbības jomā; tā kā nosacījumiem, kam jāatbilst kultūraugam un minēto sugu un šķirņu veidu sēklām, jābūt saskaņā ar tām shēmām par starptautiskajā tirdzniecībā esošajām sēklām, ko noteikusi Ekonomiskās sadarbības un attīstības organizācija (ESAO), izņemot attiecībā uz tritikāles un dažu papildu graudaugu sugu hibrīdšķirņu svešapputes šķirnēm, ja ESAO vēl nav pieņēmusi šādus nosacījumus;

tā kā ir ieteicams, no vienas puses, pārskatīt dažus noteikumus, lai veicinātu to sēklu ataudzēšanu dalībvalstīs, kas ir bez izcelsmes, no otras puses, paredzēt Kopienas pasākumus, lai garantētu to realizēto sēklu identitāti, ko audzē pārstrādei;

tā kā ir ieteicams piešķirt dalībvalstīm papildlaiku, lai tās pašapputes labības sugu sēklas, kurām vēl nav veikta oficiāla pārbaude uz lauka, ļautu sertificēt oficiāli saskaņā ar konkrētiem nosacījumiem, un lai ļautu realizēt tās specifiskās rudzu šķirnes, kas neatbilst atsevišķiem Direktīvas 66/402/EEK II pielikumā norādītajiem nosacījumiem, lai iegūtu nepieciešamo pieredzi vispārīgāka un pilnīgāka lēmuma pieņemšanai, jo īpaši, attiecībā uz rudziem, ņemot vērā informāciju, kas jāsniedz Apvienotajai Karalistei;

tā kā ir ieteicams, lai, meklējot uzlabotus, alternatīvus risinājumus dažiem sertifikācijas sistēmas elementiem, kas pieņemti saskaņā ar minētajām direktīvām, organizētu pagaidu eksperimentus saskaņā ar īpašiem nosacījumiem; tā kā tādēļ attiecīgi jāievieš juridisks pamats;

tā kā noteikumi attiecībā uz informāciju, kas nepieciešama par oficiālo etiķeti attiecībā uz sugu un šķirņu nosaukumiem, jāuzlabo, ar mērķi nodrošināt pilnīgāku informāciju sēklu lietotājiem un veicināt Kopienas iekšējo tirdzniecību;

tā kā jānodrošina, lai piegādātāju etiķetes, kas nepieciešamas saskaņā ar valsts likumdošanas aktiem, tiek sastādītas tā, lai tās nevarētu sajaukt ar oficiālajām etiķetēm;

tā kā ir vēlams dalībvalstu labad Direktīvas 66/402/EEK un 69/208/EEK darbības jomā neiekļaut graudaugu sugu sēklas vai eļļas augu un šķiedraugu sugu sēklas ar nelielu ekonomisko nozīmi;

tā kā attiecībā uz Direktīvu 70/458/EEK, daži noteikumi par dārzeņu sugu šķirnēm jāpielāgo tā, lai atļautu tūlītēju attīstību, kas jāņem vērā dažu šķirņu oficiālās akceptēšanas atjaunošanas procesā;

tā kā parasti nosacījumus attiecībā uz tās šķirnes vērtību, kas paredzēta audzēšanai vai lietošanai, nav jāprasa attiecībā uz to šķirņu (vecākaugu līniju, hibrīdu) akceptēšanu, kas paredzētas vienīgi kā hibrīdšķirņu komponenti;

tā kā jābūt iespējai prasīt to stiebrzāļu šķirņu piemērotību īpašiem mērķiem, kas nav paredzētas to rupjās barības augu iegūšanai, kas jānorāda;

tā kā pilnvarojamie Grieķijas Republikas iesniegumi, kas visā tās teritorijā vai tās daļā aizliedz tirdzniecību ar to dažu šķirņu pavairošanas materiālu vai sēklām, kas uzskaitītas lauksaimniecības augu sugu šķirņu kopējā katalogā vai kopējā dārzeņu šķirņu katalogā, ir jāņem vērā, lai Grieķijas Republikai atļautu pabeigt tās pavairošanas materiāla un sēklu ražošanas un tirdzniecības pielāgošanu Kopienas prasībām attiecībā uz kopējiem katalogiem;

tā kā ir lietderīgi noskaidrot atsevišķus iepriekšminēto direktīvu noteikumus;

tā kā ir lietderīgi atlikt to grozījumu ieviešanas datumu, kas iepriekšminētajā direktīvā jau izdarīti ar Padomes Direktīvu 86/155/EEK un Komisijas Direktīvu 86/320/EEK, lai nodrošinātu minētā datuma atbilstību šīs direktīvas galvenajam datumam,

IR PIEŅĒMUSI ŠO DIREKTĪVU.